Neil Turok

Neil Geoffrey Turok (sündinud 16. novembril 1958 Johannesburgis) on Lõuna-Aafrika Vabariigist pärit Kanada füüsikateoreetik ja kosmoloog.

Ta on lõpetanud Cambridge'i Ülikooli ja kaitsnud 1983. aastal Imperial College Londonis doktoritöö (PhD). 

Ta oli aastatel 1994–1997 Princetoni Ülikooli füüsikaprofessor, 1997–2008 Cambridge'i ülikooli matemaatilise füüsika õppetooli juhataja ja 2008–2019 Perimeter Institute for Theoretical Physicsi direktor. Alates 2020. aastast on ta Edinburghi Ülikooli teoreetilise füüsika õppetooli Higgsi professor.

Ta avaldas 2007. aastal kahasse Paul Steinhardtiga raamatu "Endless Universe: Beyond the Big Bang", mis on populaarteaduslik teos nüüdisaegsete kosmoloogiliste teooriate kohta.

Teadustöö
Turoki uurimistöö keskendub kosmoloogia fundamentaalsete teooriate ja uute vaatlustestide väljatöötamisele. Tema ennustused kosmilise taustkiirguse (CBR) polarisatsiooni ja temperatuuri korrelatsioonide kohta, mis on põhjustatud tumeenergiast, on leidnud üksikasjalikku kinnitust kui olulised tõendid standardse kosmoloogilise mudeli kehtivuse kohta.

Koos Stephen Hawkingiga avastas ta instantonilised lahendused, mis kirjeldavad inflatsiooniliste universumite sündi. Tema avatud inflatsiooni käsitlev töö on laialdaselt arutatud multiversumi paradigma aluseks. Koos Paul Steinhardtiga töötas ta välja alternatiivse, tsüklilise kosmoloogia mudeli, mille ennustused on siiani kooskõlas kõigi vaatlustestidega.

Tunnustus
2014 – valiti Kanada Kuningliku Seltsi liikmeks

Viited

Kategooria:Kanada füüsikud
Kategooria:Füüsikateoreetikud
Kategooria:Kosmoloogid
Kategooria:Sündinud 1958